กฎกระทรวงกฎกระทรวงฉบับที่ ๑ (พ.ศ. ๒๕๒๒)ออกตามความในพระราชบัญญัติยาเสพติดให้โทษพ.ศ. ๒๕๒๒[๑] อาศัยอำนาจตามความในมาตรา ๖ มาตรา๒๙ (๓) มาตรา ๓๐ (๔) มาตรา ๔๓ มาตรา ๔๔ มาตรา ๔๕ และมาตรา ๔๗แห่งพระราชบัญญัติยาเสพติดให้โทษ พ.ศ. ๒๕๒๒ รัฐมนตรีว่าการกระทรวงสาธารณสุข ออกกฎกระทรวงไว้ ดังต่อไปนี้ข้อ ๑ผู้รับอนุญาตผลิตหรือนำเข้าซึ่งยาเสพติดให้โทษในประเภท ๓ ผู้ใดประสงค์จะขอขึ้นทะเบียนตำรับยาเสพติดให้โทษในประเภท๓ ให้ยื่นคำขอตามแบบ ย.ส. ๒๖ ท้ายกฎกระทรวงนี้ พร้อมด้วยหลักฐานตามที่ระบุไว้ในแบบย.ส. ๒๖ จำนวนหกชุดข้อ ๒ ใบสำคัญการขึ้นทะเบียนตำรับยาเสพติดให้โทษในประเภท๓ ให้ใช้แบบ ย.ส. ๒๗ ท้ายกฎกระทรวงนี้ข้อ ๓ผู้รับอนุญาตผลิตหรือนำเข้าซึ่งยาเสพติดให้โทษในประเภท ๓ ผู้ใดประสงค์จะแก้ไขรายการทะเบียนตำรับยาเสพติดให้โทษในประเภท๓ ที่ได้ขึ้นทะเบียนไว้แล้วให้ยื่นคำขอตามแบบ ย.ส. ๒๖ ท้ายกฎกระทรวงนี้พร้อมด้วยใบสำคัญการขึ้นทะเบียนตำรับยาเสพติดให้โทษดังกล่าวการแก้ไขรายการทะเบียนตำรับยาเสพติดให้โทษประเภท๓ ผู้อนุญาตจะแสดงไว้ในใบสำคัญการขึ้นทะเบียนตำรับยาเสพติดให้โทษในประเภท ๓หรือจะออกใบสำคัญการขึ้นทะเบียนตำรับยาเสพติดให้โทษในประเภท ๓ ตามแบบใบสำคัญเดิมให้ใหม่ก็ได้ข้อ ๔ผู้รับใบสำคัญการขึ้นทะเบียนตำรับยาเสพติดให้โทษในประเภท ๓ ผู้ใดประสงค์จะขอต่ออายุใบสำคัญการขึ้นทะเบียนตำรับยาเสพติดให้โทษดังกล่าวให้ยื่นคำขอตามแบบ ย.ส. ๒๘ ท้ายกฎกระทรวงนี้ พร้อมด้วยหลักฐานตามที่ระบุไว้ในแบบย.ส. ๒๘การอนุญาตให้ต่ออายุใบสำคัญการขึ้นทะเบียนตำรับยาเสพติดให้โทษในประเภท๓ ผู้อนุญาตจะแสดงไว้ในรายการต่ออายุใบสำคัญการขึ้นทะเบียนตำรับยาเสพติดให้โทษในประเภท๓ นั้น หรือจะออกใบสำคัญการขึ้นทะเบียนตำรับยาเสพติดให้โทษประเภท ๓ ตามแบบใบสำคัญเดิมให้ใหม่ก็ได้ข้อ ๕ ผู้รับใบสำคัญการขึ้นทะเบียนตำรับยาเสพติดให้โทษในประเภท๓ ผู้ใดประสงค์จะขอใบแทนใบสำคัญการขึ้นทะเบียนตำรับยาเสพติดให้โทษในประเภท ๓ให้ยื่นคำขอตามแบบ ย.ส. ๒๙ ท้ายกฎกระทรวงนี้การอนุญาตคำขอใบแทนใบสำคัญการขึ้นทะเบียนตำรับยาเสพติดให้โทษในประเภท๓ ให้ผู้อนุญาตออกใบสำคัญการขึ้นทะเบียนตำรับยาเสพติดให้โทษในประเภท ๓ ตามแบบใบสำคัญเดิมแต่ให้กำกับคำว่า ใบแทน ไว้ที่ด้านหน้าด้วยข้อ ๖ผู้รับอนุญาตผลิตหรือผู้รับอนุญาตนำเข้าหรือส่งออกซึ่งยาเสพติดให้โทษในประเภท๓ ต้องจัดให้มีฉลากและเอกสารกำกับยาเสพติดให้โทษในประเภท ๓ หรือคำเตือน หรือข้อควรระวังการใช้ที่ภาชนะบรรจุหรือหีบห่อบรรจุยาเสพติดให้โทษในประเภท๓ ที่ผลิตหรือนำเข้าหรือส่งออกให้ตรงตามที่ได้รับอนุญาตให้ขึ้นทะเบียนไว้พร้อมทั้งแสดงเลขที่ใบสำคัญการขึ้นทะเบียนตำรับยาเสพติดให้โทษในประเภท ๓กำกับไว้ที่ฉลากด้วยข้อ ๗ การยื่นคำขอตามกฎกระทรวงนี้ให้ยื่น ณ กองควบคุมวัตถุเสพติด สำนักงานคณะกรรมการอาหารและยา กระทรวงสาธารณสุขให้ไว้ ณ วันที่ ๑๙ พฤศจิกายน พ.ศ. ๒๕๒๒บุญสม มาร์ตินรัฐมนตรีว่าการกระทรวงสาธารณสุข[เอกสารแนบท้าย]๑. คำขอขึ้นทะเบียนหรือแก้ไขรายการทะเบียนตำรับยาเสพติดให้โทษ ในประเภท ๓ (แบบ ย.ส. ๒๖)๒.ใบสำคัญการขึ้นทะเบียนตำรับยาเสพติดให้โทษ ใบประเภท ๓ (แบบ ย.ส. ๒๗)๓.คำขอต่ออายุใบสำคัญการขึ้นทะเบียนตำรับยาเสพติดให้โทษในประเภท ๓ (แบบ ย.ส.๒๘)๔.คำขอใบแทนใบสำคัญการขึ้นทะเบียนตำรับยาเสพติดให้โทษในประเภท ๓ (แบบ ย.ส.๒๙)(ดูข้อมูลจากภาพกฎหมาย)หมายเหตุ :- เหตุผลในการประกาศใช้กฎกระทรวงฉบับนี้ คือเนื่องจากมาตรา ๒๙ มาตรา ๓๐ มาตรา ๔๓ มาตรา ๔๔ มาตรา ๔๕ และมาตรา ๔๗แห่งพระราชบัญญัติยาเสพติดให้โทษ พ.ศ. ๒๕๒๒ บัญญัติว่าการขึ้นทะเบียนตำรับยาเสพติดให้โทษในประเภท ๓ การออกใบสำคัญการขึ้นทะเบียนตำรับยาเสพติดให้โทษในประเภท๓ การแก้ไขรายการทะเบียน การขอต่ออายุใบสำคัญการขึ้นทะเบียนและการขอใบแทนใบสำคัญการขึ้นทะเบียนตำรับยาเสพติดให้โทษในประเภท๓ ตลอดจนการจัดให้มีฉลากและเอกสารกำกับยาเสพติดให้โทษในประเภท ๓ ให้เป็นไปตามหลักเกณฑ์วิธีการและเงื่อนไขที่กำหนดในกฎกระทรวง จึงจำเป็นต้องออกกฎกระทรวงนี้สุกัญญา/ผู้จัดทำ๒๒ เมษายน ๒๕๕๒ก้องเกียรติ/ผู้จัดทำ๓๐ เมษายน ๒๕๕๒[๑]ราชกิจจานุเบกษา เล่ม ๙๖/ตอนที่ ๒๐๖/ฉบับพิเศษ หน้า ๔/๑๔ธันวาคม ๒๕๒๒